OzLabs/hebrew-wiki-articles huggingface dataset:
Forbidden

Forbidden הוא אלבומה השמונה עשר של להקת ההבי מטאל הבריטית בלאק סבאת' שיצא לאור ביוני 1995.

==אודות האלבום==
האלבום הוקלט בין 1994 ל-1995 באולפני "Parr Street Studios" שבליברפול ובאולפני "Devonshire Studios" שבלוס אנג'לס. אלבום זה הוא אחרון עם הזמר טוני מרטין לאחר שהשתתף עם הלהקה בחמישה אלבומים. למעשה, לאחר הוצאת אלבום זה פרשה הלהקה מעבודתה, עד לאלבום האיחוד 13 שיצא בשנת 2013, שבו לראשונה מאז 1978, השתתף הסולן המקורי של הלהקה אוזי אוסבורן. חברי הלהקה באלבום זה כללו את ההרכב שניגן באלבום Tyr.

==קבלת האלבום==

בארצות הברית נמכר האלבום בסך הכל בכ-190,000 עותקים.

מבחינה ביקורתית נקטל האלבום על ידי כל מבקרי המוזיקה. בראדלי טוריאנו (Bradley Torreano) מאתר Allmusic העניק לאלבום כוכב אחד מתוך חמישה וכתב: "עם שירים משעממים, הפקה איומה וביצועים חסרי השראה, בהחלט ניתן היה למנוע את זה"; טוריאנו הוסיף כי "קשה להצביע על אלבום של בלאק סבאת' גרוע יותר מזה".

==רשימת השירים==
כל מילות השירים נכתבו על ידי טוני איומי, מלבד השיר "The Illusion of Power" שנכתב על ידי טוני מרטין ואייס-טי; המוזיקה נכתבה על ידי חברי הלהקה

==מבצעים==
חברי הלהקה
*טוני איומי - גיטרה
*טוני מרטין - שירה
*ג'ף ניקולס - קלידים
*ניל מורי - גיטרה בס
*קוזי פאוול - תופים

משתתפים נוספים
*אייס טי (להקת בודי קאונט)- קולות בשיר "The Illusion of Power"
*ארני סי (להקת בודי קאונט) - הפקה מוזיקלית, מיקסינג

==קישורים חיצוניים==

==הערות שוליים==

קטגוריה:אלבומי בלאק סבאת'
קטגוריה:אלבומים באנגלית
לה ספציה (נפה)

נפת לה ספציה או פרובינציה דלה ספציה (באיטלקית: Provincia della Spezia) היא נפה במחוז ליגוריה שבאיטליה. היא משתרעת על שטח של
881 קמ"ר, ובשנת 2023 התגוררו בה 214,180 נפש. בירתה של הנפה בעיר לה ספציה.

הנפה גובלת בנפת ג'נובה במערב ובנפת פארמה במחוז אמיליה-רומאניה בצפון ובנפת מאסה-קרארה במחוז טוסקנה במזרח. בדרום נפת לה ספציה גובלת בים הליגורי.

==יישובים בנפת לה ספציה הנמצאים על הריביירה האיטלקית==
*דאיבה מרינה 	
*פרמורה 
*בונזולה 
*לבנטו 
*לה ספציה
*פורטו ונרה
*לריצ'י 
*אמליה 
*סרזנה

חמשת היישובים המכונים צ'ינקווה טרה:
*מונטרוסו אל מרה 
*ורנאצה
*קורניליה 
*מנארולה 
*ריומג'ורה 

==ראו גם==
* פורטו ונרה
* צ'ינקווה טרה

==קישורים חיצוניים==

* 

קטגוריה:ליגוריה
רז זהבי

רז זהבי (נולד ב-1 בדצמבר 1971) הוא כדורגלן עבר ישראלי ועיתונאי ספורט בהווה המסקר בעיקר את הליגות הנמוכות בכדורגל הישראלי.

==ביוגרפיה==
ברוב הקריירה שיחק זהבי בעמדת השוער בהפועל חדרה מהליגה הארצית, אז הליגה השנייה. בנעוריו זומן לנבחרת הנוער ושיחק לצד איציק קורנפיין ושביט אלימלך. בהמשך שיחק בקבוצות נוספות בליגות נמוכות עד שפרש עקב פציעה בגיל 28 ועבר לעסוק בתקשורת.

לצד עבודתו כדובר ויועץ תקשורת בעיריית חדרה, החל לשדר ברדיו אמצע הדרך עם הקמתו, והגיש את תוכנית הספורט "הדקה ה-90".

בשנת 2009 הקים את אתר "דאבל פס" המסקר את הליגות הנמוכות בכדורגל הישראלי, שבהמשך הפך לאתר בת תחת אתר האינטרנט של ערוץ הספורט. בשנת 2010 החל לעבוד בערוץ הספורט, תחילה כפרשן במגזין הספורט בערבית ריאדה עלא אלח'אמסה, ובהמשך הופיע כפרשן בתוכניות נוספות של הערוץ, בחדשות הספורט וכפרשן משחקי הליגה הישראלית בכדורגל חופים. בשנת 2014 החל לשדר בתוכנית הרדיו האינטרנטית החדשה של ערוץ הספורט "חמש באוויר".

בקיאותו הרבה במתרחש במשחקי הליגות הנמוכות, סיפורים פיקנטיים מאחורי הקלעים של מועדוני הליגות הנמוכות שאותם חשף ודיווחיו מלאי הפאתוס היוו בסיס לדמותו של זהבי שמגלם שלום מיכאלשווילי בתוכנית החיקויים "בובה של לילה".

בחודש יוני 2015 הושעה מעבודתו בערוץ הספורט יחד עם מוטי פשכצקי, ולצד איציק זוהר ולירן שטראובר שפוטרו מהערוץ עקב תקרית מנהלית במשחק ראווה בכדורגל חופים לזכרו של ניצן שירזי שבמסגרתה עזבו את המגרש בעקבות ויכוח סביב שיתוף שחקן בקבוצה היריבה, אך שב לעמדת הפרשן בסוף השנה.

ב-2017 זהבי השתתף בעונה השמינית של תוכנית המציאות "הישרדות" בערוץ 2 של רשת, הישרדות פלאוון והפך למושבע השישי.

זהבי מגיש משנת 2017 את פינת המקומון בתוכנית הצנרת בערוץ רשת 13.

בשנים 2019―2022 השתתף זהבי בחמש עונות של גולסטאר, שלוש פעמים כשחקן (בעונה השישית, השמינית והעשירית) ופעמיים כעוזר מאמן של שייע פייגנבוים (בעונה השביעית ובעונה התשיעית, שהיו עונות של גולסטאר נשים). בשנת 2024 כיכב בסרט שמבוסס על התוכנית בשם "מרוסקים: גולסטאר הסרט".

==קישורים חיצוניים==
* [http://www.sport5.co.il/Author/%D7%A8%D7%96_%D7%96%D7%94%D7%91%D7%99 כתבות מאת רז זהבי] באתר ערוץ הספורט
* 
* 

==הערות שוליים==

קטגוריה:עיתונאי ספורט ישראלים
קטגוריה:סגל ערוץ הספורט
קטגוריה:יועצי תקשורת ישראלים
קטגוריה:שוערי כדורגל ישראלים
קטגוריה:כדורגלני הפועל חדרה
קטגוריה:חדרה: כדורגלנים
קטגוריה:מתחרי הישרדות (ישראל)
קטגוריה:משתתפי גולסטאר
קטגוריה:ישראלים שנולדו ב-1971
Cksum

cksum היא תוכנית סטנדרטית במערכת ההפעלה יוניקס ובמערכות הפעלה דמויות יוניקס אשר מייצרת סיכום ביקורת (באנגלית: checksum) לקובץ או לרצף של מידע. הפקודה מקבלת רשימת קבצים כארגומנטים, או מקבלת את רצף מידע מן הקלט הסטנדרטי, ומדפיסה את פונקציית CRC של המידע ואת מספר הבתים.

שימוש נפוץ בפקודה cksum הוא לוודא קבצים שהועברו באמצעים לא אמינים הגיעו בשלמותם. מאידך, פונקציית CRC איננה פונקציית גיבוב קריפטוגרפית, ולכן היא אינה מאמתת את המידע מפני תקיפות, אלא רק משיבושים מקריים. מערכות דמויות יוניקס בדרך כלל כוללות גם פקודות המאמתות מידע בצורה בטוחה, כגון <code>md5sum</code> ו-<code>sha1sum</code>

==תחביר==
באופן כללי, תחביר הפקודה הוא כדלקמן, כאשר אם לא מצוין קובץ או שבמקומו מופיע מקף היא תקרא מהקלט הסטנדרטי:
<pre dir="ltr">
cksum [ File ... ]
</pre>

דוגמה לשימוש בפקודה:
<syntaxhighlight lang="bash">
$ cksum test.txt
4038471504 75 test.txt
</syntaxhighlight>

כאשר <code>4038471504</code> מייצג את ערך הפונקציה המוחזר, ו-<code>75</code> מייצג את מספר הבתים בקובץ.

==ראו גם==
* סיכום ביקורת
* CRC

==קישורים חיצוניים==
* [http://pubs.opengroup.org/onlinepubs/9699919799/utilities/cksum.html cksum] באתר The Open Group
* <code dir="ltr">[http://www.freebsd.org/cgi/man.cgi?query=cksum&sektion=1 cksum(1)]</code> - דף העזרה של cksum במערכת ההפעלה FreeBSD
* <code dir="ltr">[http://linux.die.net/man/1/cksum cksum(1)]</code> - דף העזרה של cksum במערכת ההפעלה לינוקס

==הערות שוליים==

קטגוריה:פקודות יוניקס
סאבונה (נפה)

נפת סאבונה (באיטלקית: Provincia di Savona) היא נפה במחוז ליגוריה שבאיטליה. היא משתרעת על שטח של
1,545 קמ"ר, ובשנת 2013 התגוררו בה 281,111 נפש. בירתה של הנפה בעיר סאבונה.

הנפה גובלת בנפת אלסנדריה ובנפת אסטי ובנפת קונאו במחוז פיימונטה בצפון ובנפת ג'נובה במזרח. בדרום נפת סאבונה גובלת בים הליגורי ובנפת אימפריה במזרח.

==יישובים בנפת סאבונה בתחומי הריביירה האיטלקית==
*אנדורה 
*לאיגואליה 
*אדאסיו 
*אלבנה 
*צ'ריאלה 
*בורגטו סנטו ספיריטו 
*לואנו 
*פייטרה ליגורה 
*בורג'יו ורצי 
*פינאלה ליגורה 
*נולי 
*ספוטורנו 
*ברגג'י 
*ודו ליגורה 
*סאבונה 
*אלביסולה מרינה 
*אלביסולה סופריורה 
*צ'לה ליגורה 
*ורצה 

==קישורים חיצוניים==

* 

קטגוריה:ליגוריה
לורד מלצ'ט (פסל)

"לורד מלצ'ט" הוא פסל שנוצר על ידי בתיה לישנסקי ומציג את דמותו של אלפרד מונד. הוא הוקם בשנת 1934 כאנדרטה לזכרו של מונד ביישוב תל מונד.

לישנסקי יצרה את הפסל בתל מונד, כשהיא לנה בקרוון של חברת "מטעי א"י". הוא נחנך ב-18 במאי 1934 ברחוב הדקל, בקרבת ביתו של מונד. על בסיסו של הפסל חרוט המשפט ""וְנָתַתִּי לָהֶם בְּבֵיתִי וּבְחוֹמֹתַי, יָד וָשֵׁם-טוֹב, מִבָּנִים וּמִבָּנוֹת: שֵׁם עוֹלָם אֶתֶּן-לוֹ, אֲשֶׁר לֹא יִכָּרֵת.", הלקוח מספר ישעיהו (נ"ו)

סגנון הפסל מציג את השפעת האמנות המודרנית על יצירתה של לישנסקי. גופו של מונד מתואר בצורה סכמטית, כשידו האחת מונפת למעלה לכיוון מערב מקדמת בברכה את העולים הבאים לא"י. הפסל מעוצב בקווים גאומטריים, המעניקים לפסל דינמיות. אף בסיסו של הפסל מעוצב בצורה זוויתית.

==קישורים חיצוניים==

קטגוריה:בתיה לישנסקי
קטגוריה:פסלים (יצירות)
קטגוריה:פיסול ישראלי
קטגוריה:גברים בפיסול
קטגוריה:אנדרטאות באזור השרון
קטגוריה:הנצחת אלפרד מונד
קטגוריה:תל מונד
קטגוריה:יצירות משנת 1934
אימפריה (נפה)

נפת אימפריה (באיטלקית: Provincia di Imperia) היא נפה במחוז ליגוריה שבאיטליה. היא משתרעת על שטח של 
1,156 קמ"ר, ובשנת 2013 התגוררו בה 214,368 נפש. בירתה של הנפה בעיר אימפריה.

הנפה גובלת בנפת קונאו במחוז פיימונטה בצפון ובנפת סאבונה במזרח ובצרפת במערב, בדרום נפת אימפריה גובלת בים הליגורי.

==יישובים בנפת אימפריה בתחומי הריביירה האיטלקית==
*ונטימיליה 	
*קמפרוזו 
*ולקרוזה 
*בורדיגרה 
*אוספדלטי 
*סן רמו 
*טג'ה 
*ריבה ליגורה 
*סנטו סטפנו אל מארה 
*צ'יפרסה 
*קוסטרינרה 
*סן לורנצו אל מרה 
*אימפריה 
*דיאנו מרינה 
*סן ברתולומאו אל מרה 
*צ'רבו 

==ראו גם==
* סן רמו

==קישורים חיצוניים==

* 

קטגוריה:ליגוריה
פורטו ונרה

פורטו ונרה (באיטלקית: Porto Venere) היא עיר שבנפת לה ספציה במחוז ליגוריה בצפון מערב איטליה. משמעות המילים "פורטו ונרה" הם "מעגן ונוס". 

ה"פאלאצאטה די פורטו ונרה" (באיטלקית: Palazzata di Porto Venere) הוא רחוב מגורים שבו 60 בניינים בני 6–8 קומות. העומד לצדו של המעגן המקומי.

בשנת 1997 הכריז אונסק"ו על האתר (ביחד עם צ'ינקווה טרה וטינו) כאתר מורשת עולמית.
==אתרים בעלי חשיבות==
====כנסיות בפורטו ונרה====
* סן פטרו ( San Pietro).
* סנטה מריה ( Nostra Signora delle Grazie ).
* סן לורנצו ( San Lorenzo).

== קישורים חיצוניים == 

* 

קטגוריה:איטליה: ערי חוף
קטגוריה:ליגוריה: ערים
טיקופיה

טיקופיה (Tikopia) הוא אי גבוה בדרום מערב האוקיינוס השקט, במדינת איי שלמה.

==היסטוריה==
האי מיושב ברציפות כ-3,000 שנה. לאחר הגעת התושבים הפולינזים הראשונים לאי, נכחדו מינים מקומיים רבים של בעלי חיים עקב ציד. לאחר מספר דורות, נאלצו המקומיים ליצור מערכות חקלאות רבות ולהגביל את הילודה. ניצול המקום באי הזעיר (5 קמ"ר שטח) היה כה יעיל עד שהאי תמך בכ-1,000 תושבים. המערכת החקלאית מתבססת על עצי פרי גבוהים, בעיקר על עץ הלחם, דקל הסאגו ודקל הקוקוס, אבל גם על מינים נוספים דוגמת מין שקד מקומי (Canarium harveyi), שקד טרופי (Terminalia catappa) וערמון טהיטי (Inocarpus fagiferus), על עצים קטנים יותר דוגמת דקל הבֶּטֶל (Spondias dulcis) ו-Antiars toxicara, עץ שקליפתו משמשת לייצור אריגים, ועל גן ירק שבו מגדלים יאם, מניהוט, בננה וטארו הביצות הענק (Cyrtosperma merkusii). בשנת 1600 לערך, אף הוחלט להרוג את כל החזירים באי מכיוון שצרכו מזון שבני האדם יכלו לצרוך. האירופים הראשונים הגיעו לאי ב-22 באפריל 1606 כחלק מהמשלחת של פדרו פרננדס דה קיירוס (Pedro Fernandes de Queirós).

==גאוגרפיה== 
האי, הוא אי גבוה, שריד מהר געש רדום. המקום הגבוה ביותר באי הוא הר ראני (Reani) שפסגתו בגובה 380 מטרים. בלוע הר הגעש יש כיום אגם טה רוטו (Te Roto) שעומקו 80 מטרים.

== הקטנת האוכלוסייה ==
בעקבות המחסור בשטח ובמשאבים בטיקופיה הוחלט על הגבלת הילודה. לכך, פיתחו המקומיים שיטות רבות. למשל, הנחת אבנים חמות על בטן נשים הרות ואו לחיצה חזקה על בטנן כשיטות להפלה. כמו כן, המקומיים השתמשו גם ברצח תינוקות.

בנוסף לשיטות אלה, ההתאבדות רווחה גם היא. למעשה, במהלך 23 שנים (1929–1952) תועדו שבעה מקרי תליה, 12 מקרי שחייה לאוקיינוס וכ-80 מסעות ימיים חסרי סיכוי במטרה להתאבד.

למרות שהדבר נשמע מחריד לאוזניים מערביות, יש לזכור שזו הייתה הדרך היחידה למנוע מוות ברעב של תושבי האי. הטקטיקות הללו יצאו משימוש לאחר המרת הדת לנצרות של תושבי האי.

==לקריאה נוספת==
*ג'ארד דיימונד, התמוטטות, תרגם עמנואל לוטם, 2008, עמ' 265-258

== קישורים חיצוניים ==

*[http://ecowiki.org.il/wiki/%D7%98%D7%99%D7%A7%D7%95%D7%A4%D7%99%D7%94 טיקופיה באקו-ויקי]מפת האי[http://www.icast.co.il/default.aspx?p=Podcast&id=446831 המקום הנידח ביותר בעולם - טיקופיה]

קטגוריה:איים באוקיינוס השקט
נחל זקסטן

נחל זקסטן (בגרמנית: Sextner Bach, באיטלקית: Rio Sesto) הוא נחל באורך 16 ק"מ בדרום טירול באיטליה, אחד מיובלי הדראווה, אליו הוא זורם בגובה 1170 מטר מעל פני הים. אגן הניקוז של הנחל נקרא עמק זקסטן (בגרמנית: Sextental, באיטלקית: Val di Sesto). מוצא הנחל בקרויצברגפאס בגובה 1,636 מטר. אגן הניקוז כולל פסגה בגובה 3,145 מטר, הדריישוסְטֶרשפיצֶה. נחל זקסטן נשפך לדראווה בעיירה אינישן (Innichen / San Candido) ליד מנזר פרנציסקני. היובלים החשובים של הזקסטן הם הפישליינטאל והאיקסן. מקומות חשובים נוספים לאורך הנהר הם זקסטן ומוס.

==קישורים חיצוניים==

קטגוריה:איטליה: גאוגרפיה
קאמולי

קאמולי (באיטלקית: Camogli) היא עיירה שבנפת ג'נובה במחוז ליגוריה בצפון מערב איטליה. משמעות המילה "קאמולי" היא "בית הנשים". ה"פאלאצאטה" הוא רחוב מגורים בן 60 בניינים בני 6–8 קומות. העומד לצדו של המעגן המקומי.

==אתרים בעלי חשיבות==
====כנסיות בקאמולי====

* סנט אנה (Sant'Anna.
* סנטה מריה (Santa Maria Assunta).
* סן מיכאל (San Michele di Ruta).
* סן ניקולו (San Nicolò di Capodimonte).
* סנטה קתרינה מסיינה (Santa Caterina da Siena).
* סן רוקו (San Rocco).

== קישורים חיצוניים == 

* 

קטגוריה:ליגוריה: ערים
קטגוריה:איטליה: ערי חוף
V (אלבום של מארון 5)

V הוא אלבום האולפן החמישי של להקת הפופ רוק האמריקאית מארון 5. האלבום יצא לאור ב-28 באוגוסט 2014 דרך חברות התקליטים אינטרסקופ רקורדס ו-222. בהקלטת אלבום זה השתתף קלידן הלהקה, ג'סי קרמייקל, שיצא להפסקה בשנת 2012 ולא השתתף בהקלטת האלבום הקודם של הלהקה, Overexposed.

== סינגלים ==

הסינגל הראשון מהאלבום, Maps, יצא לאור ב-16 ביוני, כשלושה חודשים לפני הוצאת האלבום, והגיע למקום השישי במצעד הסינגלים של ארצות הברית, בילבורד הוט 100. האלבום פורסם לרכישה מוקדמת בחנות ה-iTunes ב-28 ביולי 2014, יחד עם הוצאתו של הסינגל השיווקי הראשון מהאלבום, it was always you

ב-22 באוגוסט יצא לאור הסינגל השני מהאלבום, Animals. וב-14 בינואר יצא הסינגל השלישי, Sugar.

==רשימת רצועות==

== מיקומי שיא ==

== נתוני מכירות ==

==קישורים חיצוניים==

== הערות שוליים ==

קטגוריה:אלבומי 2014
קטגוריה:אלבומי מארון 5
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי ג'ייסון אביגן
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי ראיין טדר
קטגוריה:אלבומים שהופקו על ידי שלבאק
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בממלכה המאוחדת
קטגוריה:אלבומי יהלום במקסיקו
קטגוריה:אלבומי חברת אינטרסקופ רקורדס
חיוכים

חיוכים הוא שיר שהתפרסם בביצועה של חוה אלברשטיין, ושהנוסח העברי שלו נכתב בידי הפזמונאית לאה נאור. הוא נכלל באלבום "מות הפרפר" שיצא ב-1968.

השיר הולחן במקור בידי הארגנטינאי אנחל קברל (Ángel Cabral).

==המקור בספרדית==
השיר המקורי נקרא Que nadie sepa mi sufrir (שאיש לא ידע עד כמה אני סובל) אך מוכר גם בתור Amor de mis amores (אהבת אהבותיי), ובו הדובר שבור הלב "מתחשבן" עם אישה בה היה מאוהב ושהעדיפה מישהו אחר.

השיר הולחן על ידי אנחל קברל (Ángel Cabral) ב-1936 למילותיו של אנריקה דיסאו (Enrique Dizeo) (שניהם מארגנטינה), והתפרסם באמריקה הלטינית בעיבוד כואלס פרואני שהקצב שלו מהיר יותר מהמקובל באירופה.

לשיר יש מספר רב מאוד של ביצועים, ובארץ הוא זכה להצלחה בתחילת שנות ה-70 בביצועה של הזמרת כרמלה (Carmen Requeta Dideo), בליוויו של פאקו איבנז.

==הגרסה בצרפתית==
בשנת 1953, הזמרת הצרפתייה אדית פיאף הכירה את השיר בביצועו של אלברטו קסטיז'ו (Alberto Castillo) במהלך מסע הופעות באמריקה הלטינית, ובשנת 1957 השיר התפרסם בביצועה בצרפתית בשם La Foule (ההמון) למילותיו של מישל ריבגוש (Michel Rivgauche), וזכה להצלחה רבה. בעיבוד זה הוואלס מנוגן בקצב איטי יותר, כמקובל אז בפריז.

מילות הנוסח הצרפתי מספרות על פגישה מקרית בין המספרת לגבר בו התאהבה במבט ראשון בתוך המון חוגג, אך אותו המון גם מפריד ביניהם לבסוף והיא לא שבה לראותו.

==גרסאות בעברית==
בניגוד לגרסאות בספרדית ובצרפתית המספרות על אהבות נכזבות, הנוסח העברי שנכתב על ידי לאה נאור וחוה אלברשטיין ובוצע בפי חוה אלברשטיין (כאמור- מ-1968) הוא שיר אופטימי על היופי בחיוכים ובדברים הפשוטים שבחיים ואיך להיות מאושרים בזכותם.

לשלומי שבת יש גרסה מאוחרת יותר בקצב הסלסה, שהיא חלק ממחרוזת שירים בשם מרגריטה, למילותיו של יוני רועה.

==קישורים חיצוניים==

* [http://www.musica.com/letras.asp?letra=1012997 מילות השיר Que nadie sepa mi sufrir] בספרדית
* [http://www.ooltra.net/Lyrics.php?a=EdithPiaf&s=LaFoule מילות השיר La Foule] בצרפתית עם תרגום לאנגלית

קטגוריה:שירי 1968
קטגוריה:שירי חוה אלברשטיין
קטגוריה:שירים בעברית
קטגוריה:שירים בספרדית
קטגוריה:שירים בצרפתית
קטגוריה:מוזיקה ארגנטינאית
קטגוריה:שירים על חיוך
סגור סדרתי

בטופולוגיה, סְגור סדרתי (מאנגלית: sequential closure) של תת-קבוצה במרחב טופולוגי הוא אוסף כל נקודות הגבול שלה. במרחבים מטריים הגדרה זו שקולה להגדרת הסגור הרגיל. מרחב שבו הסגור הסדרתי מתלכד עם הסגור הרגיל נקרא מרחב פרשה-אוריסון.

==הגדרה ==

יהי <math>X</math> מרחב טופולוגי, ותהי <math>A\subseteq X</math>. הסגור הסדרתי של <math>A</math> מוגדר להיות: <math>scl(A)=\{ lim({ a }_{ n })|\{ { a }_{ n }\} \subseteq A\} </math>. קבוצה היא סגורה סדרתית אם היא שווה לסגור הסדרתי שלה. בניגוד למשתמע מהשם, סגור סדרתי של קבוצה אינו תמיד סגור סדרתית.

==דוגמאות==
*עבור <math>(0,1]\subseteq \mathbb {R} </math>, מתקיים <math>scl(0,1]=[0,1]</math>.
*כל כדור סגור שווה לסגור הסדרתי שלו.
*תמיד מתקיים <math>A\subseteq scl(A)\subseteq cl(A)</math>, כאשר <math>cl</math> הוא הסגור הטופולוגי.
*כל תת-קבוצה של מרחב דיסקרטי היא סגורה, ובפרט הסגור הסדרתי שלה שווה לה.
*<math>scl(A\cup B)=scl(A)\cup scl(B)</math> לכל שתי תתי קבוצות, ולכן גם לכל מספר סופי של תתי קבוצות.
*במרחב מטרי, תת-קבוצה היא סגורה אם ורק אם היא שווה לסגור הסדרתי שלה.
*במרחב מטרי, אם תת-קבוצה היא שלמה, אזי היא גם סגורה סדרתית. ההפך נכון כאשר המרחב עצמו שלם.

==ראו גם==
*סגור (טופולוגיה)
*נקודת גבול
*מרחב פרשה-אוריסון

סגור סדרתי
קונור ויקהאם

קונור ניל ראלף ויקהאם (באנגלית: Connor Neil Ralph Wickham; נולד ב-31 במרץ 1993) הוא כדורגלן אנגלי המשחק בקבוצה פורסט גרין רוברס מההליגה השלישית באנגליה בעמדת החלוץ.

הוא שיחק כדורגל נערים ברדינג לפני שעבר לאיפסוויץ' טאון ב-2006.

הופעתו הראשונה בקבוצת הבוגרים של המועדון הייתה ב-9 באפריל של אותה שנה. בנוסף, שיחק ויקהאם ברמות שונות של כדורגל בינלאומי, והבקיע את שער הניצחון של אנגליה בגמר אליפות אירופה לנבחרות עד גיל 17 שהתקיימה בליכטנשטיין בשנת 2010.

==קישורים חיצוניים==

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני איפסוויץ' טאון
קטגוריה:כדורגלני סנדרלנד
קטגוריה:כדורגלני שפילד ונסדיי
קטגוריה:כדורגלני לידס יונייטד
קטגוריה:כדורגלני קריסטל פאלאס
קטגוריה:כדורגלני פרסטון נורת' אנד
קטגוריה:אנגלים שנולדו ב-1993
ויצ'נצה (נפה)

נפת ויצ'נצה (באיטלקית: Provincia di Vicenza ) היא נפה במחוז ונטו שבאיטליה. היא משתרעת על שטח של 
320 קמ"ר, ובשנת 2011 התגוררו בה 872,109 נפש. בירתה של הנפה בעיר ויצ'נצה .

הנפה גובלת בנפת טרנטו במחוז טרנטינו - אלטו אדיג'ה במערב ובצפון. בצפון-מזרח הנפה גובלת בנפת בלונו בדרום-מזרח הנפה גובלת בנפת פדובה ובנפת ורונה במערב.

==קישורים חיצוניים==

* 

קטגוריה:ונטו: נפות
רוביגו (נפה)

נפת רוביגו (באיטלקית: Provincia di Rovigo ) היא נפה במחוז ונטו שבאיטליה. היא משתרעת על שטח של 
1,789 קמ"ר, ובשנת 2014 התגוררו בה 244,062 נפש. בירתה של הנפה בעיר רוביגו.

הנפה גובלת בנפת ורונה ובנפת פדובה ובנפת ונציה בצפון ובנפת מנטובה במחוז לומברדיה בדרום-מערב. בדרום הנפה גובלת בנפת פרארה במחוז אמיליה-רומאניה.

==קישורים חיצוניים==

* 

קטגוריה:ונטו: נפות
פדובה (נפה)

נפת פדובה (באיטלקית: Provincia di Padova) היא נפה במחוז ונטו שבאיטליה. היא משתרעת על שטח של 2,142 קמ"ר, ובשנת 2013 התגוררו בה 935,414 נפש. בירתה של הנפה בעיר פדובה. נפת פדובה היא הנפה המאוכלסת ביותר במחוז, ובה 104 קומונות. הנפה לרוב מחולקת לעיר הבירה וההינטרלנד שלה, ה-Alta Pianura (הרמה), הצפון, Bassa Pianura (השפלה), הדרום וגבעות Euganei בדרום-מערב העיר.

הנפה גובלת בנפת טרויזו ובנפת ויצ'נצה בצפון ובנפת ונציה במזרח בנפת רוביגו, בדרום. הנפה גובלת בנפת ורונה ובנפת ויצ'נצה במערב. 

הנפה מהווה מוקד תיירות חשוב באיטליה, כשהעיר פדובה היא אחת האטרקציות הבולטות בה. בעיר מספר רב של פריטי אומנות ואזורים היסטוריים מימי הביניים והרנסאנס, וכן ערים ועיירות נוספות. בנוסף, חלק מלגונת ונציה נמצאת בתוך שטחי הנפה.

== קישורים חיצוניים ==
 
* 

קטגוריה:ונטו: נפות
שמחה גולדין

שמחה גולדין (נולד בשנת 1955) הוא היסטוריון ישראלי, ראש המרכז לחקר התפוצות ע"ש גולדשטיין-גורן ופרופסור בחוג להיסטוריה של עם ישראל באוניברסיטת תל אביב, מתמחה בהיסטוריה של החברה היהודית בימי הביניים. יושב ראש ועדת מקצוע ההיסטוריה בחינוך הממלכתי במשרד החינוך.

פרופסור גולדין הוא אביו של חלל צה"ל ממבצע צוק איתן, הדר גולדין, ונודע ברבים בשל מאבקו הבלתי נלאה במשך שנים רבות להשבת גופת בנו מידי חמאס.

==קורות חיים==
נולד וגדל בחיפה, בנם של מנחם וצפורה גולדין, ניצולי השואה יוצאי פולין. שירת כמג"ד בצה"ל. בשנת 1991 קיבל תואר דוקטור להיסטוריה מאוניברסיטת תל אביב, על עבודת מחקר שכותרתה "היחסים בין היחיד והקבוצה בקהילה היהודית בצפון צרפת וגרמניה (1100–1300)".

גולדין הוא פרופסור להיסטוריה של ימי הביניים בחוג להיסטוריה של עם ישראל באוניברסיטת תל אביב. מחקריו עוסקים בהיסטוריה החברתית של הקהילות היהודיות בצפון צרפת, גרמניה ואנגליה. הוא מכהן כיושב ראש ועדת מקצוע ההיסטוריה בחינוך הממלכתי במשרד החינוך (החליף את פרופ' חנה יבלונקה). משמש גם יועץ מדעי באתר ההיסטוריה של המרכז לטכנולוגיה חינוכית ("תולדוט"), ונמנה עם צוות ההקמה של "מאו"ר" (מאגר ישראלי לאובייקטי למידה), שפותח על ידי מיט"ל (מרכז ידע טכנולוגיות למידה). בשנת 2008 מונה לראש המרכז לחקר התפוצות על-שם גולדשטיין-גורן באוניברסיטת תל אביב.

חיבר ספרים ומחקרים היסטוריים בתחומי התמחותו. היה שותף לתרגומו מאנגלית של הספר "התפילה היהודית" מאת שלמה קלמן רייף.

נשוי לד"ר לאה גולדין, לשעבר ראש המחלקה להנדסת תוכנה בפקולטה להנדסה בשנקר. בעבר התגורר הזוג באשחר (אז היה גולדין מורה להיסטוריה בבית הספר "אורט הורוביץ" בכרמיאל), וכיום מתגוררים בכפר סבא. הם הורים לאיילת, חמי (עורך דין), וצור. בנם הרביעי, הדר, תאומו של צור, שהיה קצין בפלס"ר גבעתי, נשבה על ידי ארגון חמאס במהלך לחימה ברפיח במבצע צוק איתן, וכעבור יום הוא הוכרז כחלל צה"ל. ההחלטה התקבלה לאחר הקמת בית דין מיוחד, בראשות הרב הצבאי הראשי, רפי פרץ, שבחן את הממצאים שהובאו משטח הלחימה. משה יעלון הוא בן דוד שני של גולדין. גולדין עוסק במאבק ציבורי להבאת בנו לקבורה בישראל.

==ספריו==
*הייחוד והיחד – חידת הישרדותה של הקהילה היהודית, הוצאת הקיבוץ המאוחד וכתר, 1997
* עלמות אהבוך, על-מות אהבוך - תופעת קידוש השם בקרב יהודי אירופה בימי הביניים, הוצאת דביר, 2002

==קישורים חיצוניים==
* 
* גאולה אבן-סער [https://www.kan.org.il/Podcast/item.aspx?pid=12935 - ב"שיחה אישית" עם שמחה ולאה גולדין], באתר כאן 11, 16 באפריל 2019
* 

מכתביו ומהרצאותיו:
* 
* 
* [http://www.youtube.com/watch?v=kJ2mlOkdnwU דברי פתיחה] בערוץ YouTube של אוניברסיטת תל אביב

==הערות שוליים==

קטגוריה:בוגרי תיכון חדש (חיפה)
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: היסטוריה של עם ישראל
קטגוריה:אבות שכולים: חללי צה"ל
קטגוריה:ישראלים שנולדו ב-1955
קטגוריה:אשחר (יישוב): אישים
מרחב פרשה-אוריסון

בטופולוגיה, מרחב פרשה-אוריסון הוא מרחב טופולוגי בו הסגור הסדרתי מתלכד עם הסגור הטופולוגי. המרחב קרוי על שמם של שניים ממפתחי הטופולוגיה, פאבל סמואילוביץ' אוריסון ו-רנה מוריס פרשה.

==הגדרה פורמלית==

יהי <math>X</math> מרחב טופולוגי. נאמר ש-<math>X</math> הוא מרחב פרשה-אוריסון אם לכל תת קבוצה <math>A\subseteq X</math> מתקיים <math>cl(A)=scl(A)</math>, כאשר <math>cl</math> הוא הסגור הטופולוגי ו-<math>scl</math> הוא הסגור הסדרתי.

==דוגמאות==

*כל מרחב מטרי הוא מרחב פרשה-אוריסון.
*כל מרחב המקיים את אקסיומת המנייה הראשונה הוא גם מרחב פרשה אוריסון.
*במרחב פרשה אוריסון, רציפות פונקציות שקולה לעקרון היינה, כלומר - פונקציה ממרחב פרשה אוריסון היא רציפה אם ורק אם היא שומרת על התכנסות סדרות. תוצאה זו איננה נכונה במרחב כללי (המרחב בסעיף הבא הוא דוגמה לכך).
*דוגמה למרחב שאינו פרשה אוריסון - נביט במרחב <math> \mathbb{R} \cup \{ p\} </math> כאשר <math>p\notin \mathbb{R}</math>, עם הטופולוגיה <math>T=\{ A\subseteq X|\quad p\notin A\vee |{ A }^{ c }|\le { \aleph }_{ 0 }\} </math>. במרחב זה מתקיים <math>cl(\mathbb{R})=\mathbb{R}\cup \{ p\} ; scl(\mathbb{R})=\mathbb{R}</math>.

== מרחבים סגורים סדרתית ==

מרחב הוא סגור סדרתית אם כל תת-קבוצה סגורה סדרתית שלו, היא סגורה. מרחב הוא פרשה-אוריסון אם ורק אם כל תת-מרחב שלו הוא סגור סדרתית. בפרט, מרחבי פרשה-אוריסון הם סגורים סדרתית; ההפך אינו נכון.

==ראו גם==
*סגור סדרתי
*סגור (טופולוגיה)

פרשה-אוריסון
גיבור יוגוסלביה

גיבור יוגוסלביה (בסרבו-קרואטית: Orden narodnog heroja, בסרבית קירילית: Oрден народног хероја) היה תואר הכבוד השני בחשיבותו בצבא יוגוסלביה והשלישי בחשיבותו ביוגוסלביה ובסרביה ומונטנגרו. 1,322 עיטורי "גיבור יוגוסלביה" הוענקו לאזרחי יוגוסלביה עצמה ו-19 נוספים לאזרחי מדינות שונות.

מקבלי העיטור היו אנשים, יחידות צבאיות או ארגונים אשר ביצעו מעשי גבורה בעיתות מלחמה ושלום למען יוגוסלביה, זכו במדליה ונודעו כ"גיבורי יוגוסלביה". מרבית המעוטרים היו פרטיזנים אשר לחמו לשחרור יוגוסלביה במהלך מלחמת העולם השנייה.

מנהיג יוגוסלביה יוסיף ברוז טיטו קיבל את העיטור שלוש פעמים לאורך תקופת שלטונו. 11 מבני יהדות יוגוסלביה עוטרו בעיטור זה ומהם ניתן לציין את הגנרל וויו טודורוביץ', הפרטיזן והפוליטיקאי נסים אלבחרי והפרטיזנים אסתר עובדיה, רוברט דומאני ודראגו שטיינברגר אשר נהרגו בקרבות לשחרור יוגוסלביה. העיטור ניתן ביוגוסלביה עד להתפרקותה ב-1993.

ב-1998 החליטה ממשלת סרביה ומונטנגרו לחדש את מתן העיטור והוא ניתן למספר יחידות צבאיות של צבא המדינה.

==קישורים חיצוניים==

==הערות שוליים==

*
קטגוריה:יוגוסלביה: עיטורים
רפאל רופין

רפאל (רפי) רופין (1919 בברלין – 10 באוקטובר 2018) היה ממקימי מושב מכמורת, ימאי, סופר ושגריר ישראל בטנזניה והקונסול הכללי באדיס אבבה.

==ביוגרפיה==
רופין הוא בנם של המנהיג הציוני ארתור רופין וחנה, בתו של מרדכי בן הלל הכהן. נולד בברלין להוריו שהיו תושבי ארץ-ישראל והובא לארץ בינקותו. גדל בירושלים, אביו היה ממייסדי רחביה ובנה בה את בית המשפחה. למד בגימנסיה העברית רחביה, והמשיך ללימודי ביולוגיה באוניברסיטה העברית. לאחר מכן למד כלכלה בבית הספר לכלכלה של לונדון.

במלחמת העולם השנייה התגייס לצבא הבריטי, בו שירת בחיל הרגלים במסגרת החטיבה היהודית הלוחמת (הבריגדה היהודית). בתום המלחמה הצטרף לארגון "מכמורת", ששימש כגרעין להתיישבות שיתופית ימית. במקביל למד את מקצועות הדיג והימאות באוניברסיטאות בהולנד ואיטליה.

עם שחרורו מהצבא נמנה עם מייסדי מושב הדייגים מכמורת בעמק חפר, ושימש כחובל הראשון של ספינת הדיג ״אופיר״ (שנקנתה בכספי הסוכנות היהודית). כמו כן יזם את הקמת בית הספר הימי "מבואות ים" ביישוב. רופין הוזמן על ידי האו"ם להקים בתי ספר דומים בעולם, ולאחר מכן מונה כאחראי על מוסדות הקשורים בדיג מטעם ארגון המזון והחקלאות העולמי בכ-100 מדינות. עם שובו ארצה עסק בפיקוח ובקידום של פרויקטים לחקלאות ימית, בעיקר במחקר ופיתוח מטעם משרד החינוך.

כמו כן יצא לשליחויות שונות מטעם ממשלת ישראל לאתיופיה, בה כיהן כקונסול (1960-1962), לדרום אפריקה ולטנזניה, שם כיהן כשגרירה הראשון של מדינת ישראל. החל משנת 1982 שימש כיועץ בנושא החקלאות הימית במשרד האנרגיה והתשתיות.

כתב מספר ספרים בנושאים מגוונים הקשורים לארצות בהם פעל במסגרת תפקידו, ורומן היסטורי בדיוני בשם "מלחמות היהודים 2", אותו הגדיר כ"ספרו החשוב ביותר". רומן זה מתאר את הקמתה ונפילתה של מדינת ארץ ישראל - מדינה יהודית חילונית ודמוקרטית שקמה בקפריסין ובארץ ישראל בעקבות ניצחונם של היהודים על האימפריה הרומית וחתימת הסכם שלום עמה - כל זאת לאחר כישלון המרד הגדול ביהודה.

רופין היה חבר במפלגת אור של ירון ידען.

היה נשוי עם ילדים ונכדים.

== מספריו ==
* שליחות לטנגניקה – הוצאת משרד הביטחון
* שליחות בהודו – הוצאת מלוא
* שליחות בהודו פרקי יומן – הוצאת מלוא 1975
* מלחמות היהודים 2 – הוצאת ירון גולן
* אנחנו הם וארץ ישראל - 1971
* הגדוד שאין שני לו / חי"ל הבריגדה – הוצאת משרד הביטחון 2000

==קישורים חיצוניים==

* 
* [https://web.archive.org/web/20140802225946/http://orr.org.il/index.php?option=com_content&view=article&id=77&Itemid=30 תולדות חייו של רפאל רופין], באתר מפלגת אור

קטגוריה:דיפלומטים ישראלים
קטגוריה:סופרים ישראלים
קטגוריה:ימאים ישראלים
קטגוריה:לוחמי הבריגדה היהודית
קטגוריה:שגרירי ישראל בטנזניה
קטגוריה:מכמורת: אישים
קטגוריה:מייסדי מושבים
קטגוריה:משפחת רופין
קטגוריה:משפחת הלל כגן-הכהן
קטגוריה:בוגרי גימנסיה רחביה
קטגוריה:בוגרי האוניברסיטה העברית בירושלים
קטגוריה:בוגרי בית הספר לכלכלה של לונדון
קטגוריה:ישראלים ילידי גרמניה
קטגוריה:ישראלים שנולדו ב-1919
קטגוריה:ישראלים שנפטרו ב-2018
כריסטיאן אנסאלדי

כריסטיאן דניאל אנסאלדי (בספרדית: Cristian Daniel Ansaldi; נולד ב-20 בספטמבר 1986), הוא כדורגלן ארגנטינאי המשחק בעמדת המגן השמאלי בפארמה.

==קריירה==
אנסאלדי נולד ברוסאריו שבארגנטינה. הוא החל את הקריירה המקצוענית שלו בשנת 2005 בקבוצת ניואל'ס אולד בויס המקומית. בשנת 2008 נרכש על ידי רובין קאזאן מהפרמייר ליג הרוסי תמורת 3.6 מיליון אירו. עם הקבוצה הטטרית זכה אנסאלדי באליפות רוסיה בשנים 2008 ו-2009.

בחמש שנים וחצי שבהן שיחק אנסאלדי במדי רובין קאזאן ערך 128 הופעות ליגה, בהן כבש שני שערים. ב-4 באוגוסט 2013 עבר אנסאלדי לזניט סנקט פטרבורג, ששילמה עבורו 8 מיליון דולר אמריקני. לאחר עונה אחת בלבד בקבוצה הושאל השחקן לאלופת ספרד, אתלטיקו מדריד. ב-31 באוגוסט 2015 הושאל לגנואה האיטלקית. ביולי 2016 חתם באינטר מילאנו.

ב-31 באוגוסט 2017, הושאל אנסאלדי לטורינו לשנתיים שבסופן טורינו תחויב לצרפו תמורת שני מיליון אירו.

ב-22 באוגוסט 2022 חתם אנסאלדי בפארמה מהסרייה ב'.

בנובמבר 2009 זומן לראשונה אנסאלדי לסגל נבחרת ארגנטינה על ידי המאמן דייגו מראדונה, למשחק ידידות נגד .

==תארים==
;רובין קאזאן
* אליפות רוסיה: 2008, 2009
* הגביע הרוסי: 2011/2012
* הסופר קאפ הרוסי: 2010, 2012
;אתלטיקו מדריד 
* הסופר קאפ הספרדי: 2014
;זניט סנט פטרסבורג 
* הסופר קאפ הרוסי: 2015

==קישורים חיצוניים==

* [https://web.archive.org/web/20141221055250/http://clubatleticodemadrid.com/jugadores/cristian-ansaldi-2014-2015 פרופיל השחקן] באתר הרשמי של אתלטיקו מדריד

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:קשרי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני ניואל'ס אולד בויס
קטגוריה:כדורגלני רובין קאזאן
קטגוריה:כדורגלני זניט סנקט פטרבורג
קטגוריה:כדורגלני אתלטיקו מדריד
קטגוריה:כדורגלני גנואה
קטגוריה:כדורגלני אינטר מילאנו
קטגוריה:כדורגלני טורינו
קטגוריה:כדורגלני פארמה
קטגוריה:כדורגלני נבחרת ארגנטינה
קטגוריה:ארגנטינאים ממוצא איטלקי
קטגוריה:כדורגלני מונדיאל 2018
קטגוריה:ארגנטינאים שנולדו ב-1986
רוברט דומאני

רוברט דומאני (בסרבו-קרואטית: Robert Domany; 16 במרץ 1908, אוראחוביצה, האימפריה האוסטרו-הונגרית – 3 במרץ 1942, פלאשקי, מדינת קרואטיה העצמאית) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה אשר ב-1953 זכה לעיטור גיבור יוגוסלביה.

רוברט דומני נולד ב-1908 בעיירה אוריחוביצה הסמוכה לאוסייק אשר בקרואטיה ולמד הנדסה באוניברסיטת זאגרב. ב-1937 הצטרף לשורות המפלגה הקומוניסטית של יוגוסלביה ובהמשך לחם בשורות הבריגדות הבינלאומיות במהלך מלחמת האזרחים בספרד. ב-1941, במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית וכינון מדינת קרואטיה העצמאית, הצטרף דומאני לכוחות הפרטיזנים היוגוסלבים של טיטו. הוא פיקד על יחידת פרטיזנים ובהמשך מונה לקצין המבצעים של מספר יחידות פרטיזנים. ב-1942 נפל למארב של צ'טניקים כתוצאה מהלשנה ונהרג יחד עם שניים ממלוויו, בהם אדולף שטיינברגר. גופתו הושלכה לבור מים בעומק רב ושרידיה נמצאו רק ב-1966. ב-24 ביולי 1953 העניק לו שליט יוגוסלביה יוסיפ ברוז טיטו את עיטור, "גיבור יוגוסלביה".

==קישורים חיצוניים==

==הערות שוליים==

קטגוריה:פרטיזנים יהודים מיוגוסלביה
קטגוריה:פרטיזנים יהודים מקרואטיה
קטגוריה:יהודים במלחמת האזרחים בספרד
קטגוריה:יהודים קרואטים
קטגוריה:יהודים בשואה: קרואטיה
קטגוריה:מעוטרי גיבור יוגוסלביה
קטגוריה:יוגוסלבים שנולדו ב-1908
קטגוריה:נפטרים ב-1942
מדיאיוול בייבס

מדיאיוול בייבס (באנגלית ארכאית: Mediæval Bæbes; "יפהפיות ימי-ביניימיות") הן אנסמבל נשים בריטי שנוסד ב-1996 ועוסק בעיקר במוזיקה אירופאית מסורתית. נכון לסוף 2010, הלהקה מכרה יותר מחצי מיליון אלבומים ברחבי העולם.

==תולדות==
האנסמבל הוקם על ידי הזמרת הבריטית קתרין בלייק והנגנת האמריקנית דורותי קרטר, שתיהן חובבות מוזיקה ימי-ביניימית. הרכבו הראשון מנה שתים עשרה חברות, שעסקו בשירת א קפלה של טקסטים עתיקים מהאיים הבריטיים – בוולשית, אנגלית וסקוטית עתיקות וגם בלטינית – ובהמשך של מנגינות מרחבי היבשת, כולל שירים בגאלית, אוקסיטנית ועוד. בתחילה הן מיעטו בליווי כלי נגינה או הקפידו על כך שיהיו מסורתיים, אך לבסוף שילבו גם מוזיקה אלקטרונית. חברות ההרכב התחלפו מזומנות, וכיום הוא כולל את בלייק, אמילי אוונדן מלפומני קרמנידו, סופי רמזי, קלייר אדמונדסון וג'וזפין רייבנהרט. עוד כעשרים משתתפות, כולל קרטר המנוחה שנפטרה ב-2003, עברו בו במהלך השנים. כמה מהן נטו לנאו-פגניזם, מרכיב שהשתקף לעיתים בעיבודים; כשהאנסמבל פנה לעסוק במוזיקה כנסייתית והוזמנו להופיע בקתדרלות, התעוררה מחאה מהקהל מחשש שיפגינו מיניות מוחצנת כפי שעשו בעבר ומההקשר האלילי. המארגנות הכחישו כוונות כאלה, והצהירו כי אף שחלקן היו נאו-פגניות אף אחת לא הייתה חברה בכת השטן. הלהקה זכתה להערכה מקרב חובבי הסוגה על החייאת העיסוק במוזיקה ימי-ביניימית, וב-2001 הוזמנו על ידי הספרייה הבריטית להשיק את הגרסה הסרוקה של ספר התפילות של שרבורן, כתב-יד עתיק מהמאה ה-15.
בנוסף להופעות סביב העולם, הן השתתפו בהפקת פסקולים לסרטים ולסדרות טלוויזיה כמו "המלכה הבתולה" של הבי בי סי על חיי המלכה אליזבת הראשונה, ואמריקן פסיכו. ב-2007 הן זכו בפרס איבור נובלו לפסקול הטלוויזיה הטוב ביותר על תרומתן לסדרה של הבי בי סי. הן ערכו סבבי קונצרטים בבריטניה, ארצות הברית, קנדה, אירופה ואסיה, והופיעו בין היתר באלברט הול. כמו כן שיתפו פעולה עם להקת הרוק הקנדית דלריום.

אלבומן הראשון, "הושיעי נא" (Salva Nos) מ-1998 היה הצלחה מיידית ומכר 80,000 עותקים. הבא, "שלוות העולם" (Worldes Blysse), הפך להישג המסחרי הגדול ביותר שלהן עם 250,000. נכון ל-2013 הן הוציאו שמונה אלבומים.

==דיסקוגרפיה==
===אלבומים===
*1997 Salva Nos
*1998 Worldes Blysse
*2000 Undrentide
*2002 The Rose
*2005 Mirabilis
*2008 Illumination
*2012 The Huntress
*2013 Of Kings And Angels

===תקליטים מיוחדים===
*1999 The Best Of The Mediæval Bæbes
*2003 Mistletoe And Wine
*2006 The Virgin Queen - Music From The Original Television Series
*2012 Devotion

==קישורים חיצוניים==

* 

* [https://www.youtube.com/user/MediaevalBaebesTV ערוץ יו-טיוב רשמי]
* [https://web.archive.org/web/20140808043324/http://imgartists.com/artist/mediaeval_baebes באתר חברת התקליטים]
* [http://www.nytimes.com/1998/05/10/magazine/sunday-may-10-1998-music-prurient-plainsong.html?module=Search&mabReward=relbias%3Aw Prurient Plainsong], הניו יורק טיימס, 10 במאי 1998.
* [http://www.theguardian.com/uk/2001/jun/26/humanities.highereducation British Library unveils hi-tech medieval manuscript], הגרדיאן, 26 ביוני 2001.
* [http://www.independent.co.uk/arts-entertainment/classical/news/mediaeval-baebes-to-tour-englands-cathedrals-amid-unease-over-their-sexy-image-8862610.html Mediaeval Baebes to tour England's cathedrals amid unease over their 'sexy' image], האינדפנדנט, 6 באוקטובר 2013.

==הערות שוליים==

קטגוריה:להקות בריטיות
קטגוריה:להקות שהוקמו בשנת 1997
קטגוריה:אמני וירג'ין רקורדס
Mkdir

<code>mkdir</code> (מאנגלית: make directory; "צור תיקייה") היא פקודה במערכות ההפעלה Unix, DOS, OS/2, ReactOS ו-Microsoft Windows המשמשת ליצירת תיקיה חדשה. בDOS, OS/2, ReactOS ו-Microsoft Windows הפקודה לעיתים מקוצרת <code>md</code> . 

הפקודה קיימת גם במעטפת של EFI, בשפת התסריט PHP ובשפות התכנות אוקטבה ו-MATLAB.

== היסטוריה ==
בגרסאות מוקדמות של Unix (4.1BSD וגרסאות מוקדמות של System V) על הפקודה היה להיקרא עם ההרשאות של המשתמש root כיוון שלליבה לא הייתה קריאת מערכת של <code>mkdir</code> . מקום זאת, זה יצר תיקייה עם הפקודה <code>mknod</code> .

==שימוש==
פקודת <code>mkdir</code> במערכת ההפעלה של [[ReactOS.]]
השימוש הסטנדרטי בפקודה <code>mkdir</code> הוא כדלקמן:
<syntaxhighlight lang="bash">
mkdir dir1 [dir2...]
</syntaxhighlight>

כאשר dir2 ,dir1 וכן הלאה הם שמות התיקיות שייווצרו. בצורת כתיבה זו התיקיות ייווצרו תחת התיקייה הנוכחית.

=== דגלים ===
במערכות הפעלה דמויות Unix, לפקודה <code>mkdir</code> יש כמה דגלים:

* <code>p (--parents)-</code> משמש ליצירת הנתיב המלא של התיקייה. לדוגמה, <code>mkdir -p a/b</code> יצור את התיקייה <code>a</code> אם היא אינה קיימת, ובתוכה תיווצר התיקייה <code>b</code> . אם התיקיות <code>a</code> או <code>b</code> כבר קיימות אז הפקודה תתעלם מהשגיאה ולא תיצור אותן שוב.
* <code>m (--mode)-</code> מאפשר לקבוע את ההרשאות של התיקייה שתיווצר (באופן דומה לדרך בה מגדירים את ההרשאות בפקודה <code>chmod</code> )
* <code>v (--verbose)</code> תדפיס הודעה על כל תיקייה שתיווצר.

=== דוגמאות ===
שימוש יותר חזק בדגל <code>p-</code> מאפשר ליצור עץ שלם של תיקיות בשורה אחת:<syntaxhighlight lang="bash">
mkdir -p a/{b/c/{d,e},f,g}
</syntaxhighlight>
הפקודה תיצור את עץ התיקיות הבא:<syntaxhighlight lang="bash">
 a
 ____|_____
 | | |
 g f b
 |
 c
 ____|____
 | |
 d e
</syntaxhighlight>

==קישורים חיצוניים==
* [http://technet.microsoft.com/en-us/library/bb490930.aspx TN mkdir] באתר מיקרוסופט Technet
* [http://pubs.opengroup.org/onlinepubs/9699919799/utilities/mkdir.html mkdir] באתר The Open Group

קטגוריה:פקודות מחשב
קטגוריה:פקודות יוניקס
קטגוריה:תיקיות קבצים
האספן (קומיקס)

האספן (באנגלית: Collector) הוא דמות בדיונית המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Avengers #28 ממאי 1966, ונוצרה על ידי הכותב סטן לי והמאייר דון הק.

האספן הוא האלטר אגו של טנליר טיוואן, מהיצורים העתיקים ביותר ביקום. מינו התפתח זמן קצר לאחר המפץ הגדול, והיות שטיוואן היה האחרון מבני מינו, ישות המוות העניקה לו חיי נצח. יחד עם ישויות עתיקת נוספות כדוגמת הגראנדמאסטר, הוא הצטרף למועצת זקני היקום. טיוואן בילה שנים עם אשתו, מטאני, ובתו - קארינה - על כוכב לכת ששימש כמפקדה. קארינה עזבה בבגרותה, ואשתו מתה בנסיבות מסתוריות. דבר זה הבהיל מאוד את טיוואן, שחשב כי מטאני אלמותית כמותו. טיוואן הבין שגורם חיי-הנצח של הזקנים הוא הרצון לחיות, וכי מטאני איבדה רצון זה. טיוואן החליט כי לא יסבול מגורל דומה, וחיפש מטרה לחייו. טיוואן קיבל חיזיון על דברים רבי עוצמה, הנחושים בדעתם להשמיד את היקום. הוא החליט למנוע זאת, ולהקדיש את חייו לאיסוף חפצים ויצורים על מנת להציל את היקום מסכנות. הוא הרחיב את מטרת האיסוף שלו לתיעוד והנחלת ידע תרבויות העבר. הוא בנה חללית גדולה, נסע בחלל ואסף יצורים וחפצים מכוכב וכוכב. כעבור שנים, חלליתו נעשתה מלאה והוא נאלץ להעביר את האוסף שלו למעין מוזיאון על פני כוכב-הלכת קרון. בכל פעם שחלליתו נעשתה מלאה, הוא בנה עוד מוזיאון; בבעלותו נמצאים כעשרה מוזיאונים מלאים. הוא נעשה אובססיבי לאיסוף, עד כדי כך ששכח את מטרתו.

טיוואן התמודד מול איומים שונים דוגמת הטיטאן המטורף תאנוס, גיבורים כמו האוונג'רס ודרדוויל, וכלה בקורבאק העוצמתי. טיוואן שלח את בתו לרגל אחר קורבאק, והתגלה כי טיוואן ניסה לדווח לגיבורי כדור הארץ. לפני שעשה זאת, קורבאק הרג את טיוואן אך נהרג בתהליך. חבר זקני היקום הגראנדמאסטר, אשר היה מאוד קרוב לטיוואן, ניסה להחיותו. הוא יצר קשר עם ישות המוות, ושיחק בתחרות האלופים נגדה על מנת להשיג את הכוח להחיות את טיוואן. גראנדמאסטר ניצח, אך נאלץ להקריב את חייו שלו למען טיוואן. טיוואן קם לתחייה, חזר לאיסוף, וחזה את ניסיונו של סירטיר לכבוש את אסגרד. הוא הקים לתחייה את הגראנדמאסטר, וארגן קרב בין האוונג'רס לאוונג'רס מהחוף המערבי - בכך שכל צד חשב שהצוות השני הם נבלי על. מאוחר יותר, וזקני היקום תכננו להרוג את גלקטוס, ובכך למוטט את היקום. זקני היקום היו שורדים את התהליך, והיו הופכים ליצורים דמויי גלקטוס; התוכנית נכשלה, וטיוואן הפך לאיום על היקום. לאחר מכן, הוא והגראנדמאסטר הימרו על הקרב בין קבוצות דפנדרס לאופנדרס.

את דמותו של האספן בסדרת הטלוויזיה "האלק וצוות הריסוק" דיבב ג'ף בנט. את דמותו של האספן ביקום הקולנועי של מארוול, ובפרט בסרטי הלייב אקשן "תור: העולם האפל", "שומרי הגלקסיה" ו"הנוקמים: מלחמת האינסוף" גילם השחקן בניסיו דל טורו, ששב לדובב את הדמות בסדרה "מה אם...?".

== קישורים חיצוניים ==
* [https://www.marvel.com/characters/collector-taneleer-tivan/in-comics/profile דף הדמות] באתר הרשמי של מארוול קומיקס
* [https://marvel.fandom.com/wiki/Collector דף הדמות] בפרויקט פאנדום של מארוול קומיקס

קטגוריה:שומרי הגלקסיה
קטגוריה:חוצנים בקומיקס
ורונה (נפה)

נפת ורונה (באיטלקית: Provincia di Verona ) היא נפה במחוז ונטו שבאיטליה. היא משתרעת על שטח של 
297 קמ"ר, ובשנת 2014 התגוררו בה 922,417 נפש. בירתה של הנפה בעיר ורונה.

הנפה גובלת בנפת טרנטו במחוז טרנטינו - אלטו אדיג'ה בצפון. במזרח הנפה גובלת בנפת ויצ'נצה ובנפת פדובה. בדרום היא גובלת בנפת רוביגו. בדרום ובמערב היא גובלת בנפת ברשה ובנפת מנטובה במחוז לומברדיה.

==ראו גם==
* ורונה

==קישורים חיצוניים==

* 

קטגוריה:ונטו: נפות
ונציה (נפה)

נפת ונציה (באיטלקית: Provincia di Venezia) הייתה נפה במחוז ונטו שבאיטליה. היא משתרעת על שטח של 2,462 קמ"ר, ובשנת 2014 התגוררו בה 855,142 נפש. בירתה של הנפה בעיר ונציה.
הנפה גובלת בנפת אודינה ובנפת פורדנונה במחוז פריולי-ונציה ג'וליה בצפון-מזרח. בדרום היא גובלת בנפת רוביגו ובמערב היא גובלת בנפת טרויזו ובנפת פדובה. במזרח היא גובלת בים האדריאטי.
ב-2015 הוחלט לבטל את הנפה ולשנות את מעמדה לשל מטרופולין עירונית.

==ראו גם==
* ונציה

== קישורים חיצוניים ==

* 

קטגוריה:ונטו: נפות
קטגוריה:איטליה: נפות לשעבר
תזמורת סינפוניה של לונדון

תזמורת סינפוניה של לונדון (באנגלית: City of London Sinfonia) היא תזמורת קאמרית אנגלית היושבת בלונדון ומופיעה בקביעות בקדוגאן הול ובקתדרלת סנט פול. כמו כן היא פועלת כתזמורת הבית של האופרה של הולנד פארק. תזמורת סינפוניה מקיימת הופעות בית שנתיות בארבע ערים בדרום אנגליה: איפסוויץ', קינגס לין, היי וייקומב וצ'טאם. היא מקליטה בקביעות ויוצאת מדי שנה לסיור מעבר לים. הסינפוניה מבצעת רפרטואר לתזמורת קאמרית ולאנסמבל מתקופת הבארוק עד ימינו אלה, ויצא לה מוניטין מיוחד הודות לשימת דגש בתוכניות הקונצרטים שלה על הקול האנושי. 

ריצ'רד היקוקס ייסד את תזמורת סינפוניה בשנת 1971 והמשיך לפעול כמנהל המוזיקלי והמנהל האמנותי שלה עד מותו בנובמבר 2008. בין המנצחים הראשיים האורחים בעבר נמנו מרין אלסופ ודגלס בויד. בנובמבר 2009 הודיעה התזמורת על מינויו של סטיבן לייטון למנהל האמנותי השני שלה, מינוי שנכנס לתוקף בעונת 2010–2011, בחוזה התחלתי ל-3 שנים. לייטון נושא גם בתואר מנצח ראשי. במקביל, הודיעה תזמורת סינפוניה על מינויו של הקלרינטן מייקל קולינס, גם הוא למשרת מנצח ראשי, החל בספטמבר 2010 לתקופה התחלתית של 3 שנים.

סטיבן לייטון סיים את תפקידו כמנצח הסינפוניה בשנת 2016 ומייקל קולינס סיים שנה אחריו בשנת 2017. כיום הכנרת אלכסנדרה ווד משמשת בתור מנהלת קריאייטיב ומנהלת אמנותית של הסינפוניה. 

תזמורת סינפוניה של לונדון זכתה בפרסים שונים, בהם "פרס האנסמבל הגדול" מטעם החברה הפילהרמונית המלכותית, פרס גראמי להקלטת האופרה הטובה ביותר, על ההקלטה של "פיטר גריימס" מאת בנג'מין בריטן, ופרס האמנויות, העסקים והשימור מאת הארגון הלאומי לאמנויות ועסקים, כהכרה בהישגי שותפותה עם הפטרון העיקרי MMC. הסינפוניה עוסקת במגוון פעילויות בתחום החינוך והקהילה בכל רחבי הממלכה המאוחדת. נגניה מקדישים כ-100 ימים בשנה בנגינה עם קשת רחבה של קבוצות קהילתיות, הן צעירות והן וקשישות, ברחבי המדינה. נוסף לכך החלה התזמורת בשנת 2000 בתוכנית לפיתוח כישורים מקצועיים, "התפתחות באמצעות מוזיקה", העושה שימוש במוזיקה כאמצעי לחקר התנהגויות וגישות בעסקים ובארגונים מקצועיים.

תזמורת סינפוניה של לונדון הקליטה רפרטואר תזמורתי-קאמרי ואופראי למספר חברות, בהן צ'אנדוס והיפריון.

==מנהלים אמנותיים==
* ריצ'רד היקוקס (1971 - 2008)
* סטיבן לייטון (2010 - 2016)
* מייקל קולינס (2010 - 2017)
* אלכסנדרה ווד (2017 - ממשיכה; מנהלת קריאייטיב)

==קישורים חיצוניים==
* 

קטגוריה:תזמורות קאמריות
סינפוניה של לונדון
קטגוריה:תזמורות בריטיות
טרוויזו (נפה)

נפת טרוויזו (באיטלקית: Provincia di Treviso) היא נפה במחוז ונטו שבאיטליה. היא משתרעת על שטח של 2,476 קמ"ר, ונכון לשנת 2014 מתגוררים בה 888,249 תושבים. בירתה של הנפה בעיר טרוויזו.

הנפה גובלת בנפת בלונו בצפון. במזרח היא גובלת בנפת פורדנונה במחוז פריולי-ונציה ג'וליה. בדרום היא גובלת בנפת ונציה ובנפת פדובה. במערב היא גובלת בנפת ויצ'נצה.

==קישורים חיצוניים==

* 

פאלאצו ב[[טרוויזו.]]
פאלאצו ב[[טרוויזו.]]

קטגוריה:ונטו: נפות
דורון מיינרט

דורון מיינרט (נולד ב-1960) הוא קצין בדרגת אלוף-משנה במילואים בצה"ל, אשר פיקד על עוצבת ראם.

== קורות חייו ==
נולד וגדל בקיבוץ בית השיטה. עם גיוסו לצבא בשנת 1978 שובץ בחיל השריון. בשריון עבר מיינרט הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים. בהמשך שימש כמ"פ לאחר מכן השתחרר והיה שותף בהקמת הקיבוץ העירוני תמוז. חזר לצהל לאחר 7 שנים כמפקד גדוד טנקים. בתפקידו הבא שימש כמפקד עוצבת ראם. לאחר מכן שימש כרמ"ח תכנון מבצעים באגף המבצעים וכראש מנהלת התרגילים. בשנת 2011 פרש מצה"ל. לאחר שחרורו עבד בחברת NESS.

מיינרט הוא בעל תואר ראשון בפילוסופיה ובהיסטוריה של עם ישראל מטעם האוניברסיטה העברית ותואר שני במדע המדינה מטעם אוניברסיטת חיפה. מיינרט, המתגורר בפתח תקווה, גרוש ואב לשניים.

בשנת 2022 נפצע קל מתקיפת מתנחלים כאשר השתתף בנטיעות של אנשי שמאל של בין הכפר בורין לגבעת סנה יעקב.

== קישורים חיצוניים ==
* 
* [https://web.archive.org/web/20140808045939/http://www.bina.org.il/staff/%D7%93%D7%95%D7%A8%D7%95%D7%9F-%D7%9E%D7%99%D7%99%D7%A0%D7%A8%D7%98 אל"ם (מיל) דורון מיינרט], באתר בינה.
;מפרי עטו:
* [https://web.archive.org/web/20200222224130if_/http://maarachot.idf.il/PDF/FILES/1/110181.pdf משריון למיכון אווירי - הצעה לאימוץ רעיון העוצבה ממוכנת האוויר בצה"ל], מערכות 370 (אפריל 2000), עמ' 2–15.
* [https://web.archive.org/web/20200222224130if_/http://maarachot.idf.il/PDF/FILES/9/110299.pdf על מלחמת ברירה ועל הוגנות ואתיקה בכתיבה], מערכות 379-378 (ספטמבר 2001), עמ' 80–81.
* .
* .
* .

== הערות שוליים ==

קטגוריה:מפקדי עוצבת ראם
קטגוריה:בית השיטה: אישים
קטגוריה:בוגרי האוניברסיטה העברית בירושלים
קטגוריה:אלופי-משנה בצה"ל
קטגוריה:ישראלים שנולדו ב-1960
Ln (פקודה)

ln (קיצור של link; מאנגלית: "קישור") היא תוכנית יוניקס סטנדרטית ליצירת קישורים לקבצים.

==פעולה==
ישנם שני סוגי קישורים לקבצים, אשר שניהם ניתנים ליצירה בעזרת הפקודה ln:
# קישור סימבולי (symbolic link, נקרא גם soft link)
# קישור חזק (hard link)

למעשה, הפקודה משתמשת בקריאות המערכת <code dir="ltr">link()</code> ו-<code dir="ltr">symlink()</code> על מנת ליצור קישור חזק או סימבולי, בהתאמה.

==תחביר==
תחביר הפקודה הוא כדלקמן:
<pre dir="ltr">
ln [OPTIONS] source_file... target_file
</pre>

על מנת ליצור קישור סימבולי יש להשתמש בדגל <code dir="ltr">-s</code>. לדוגמה:
<syntaxhighlight lang="bash">
$ ln -s a b
$ ls -l
total 0
-rw-rw-r--. 1 user group 0 Aug 3 18:10 a
lrwxrwxrwx. 1 user group 1 Aug 3 18:10 b -> a
</syntaxhighlight>

==קישורים חיצוניים==
* [http://pubs.opengroup.org/onlinepubs/009695399/utilities/ln.html ln] באתר The Open Group
* [http://www.gnu.org/software/coreutils/manual/html_node/ln-invocation.html ln invocation] באתר פרויקט גנו

==הערות שוליים==

קטגוריה:פקודות יוניקס
בלונו (נפה)

נפת בלונו (באיטלקית: Provincia di Belluno) היא נפה במחוז ונטו שבאיטליה. היא משתרעת על שטח של 3,678 קמ"ר, ובשנת 2011 התגוררו בה 213,474 נפש. בירתה של הנפה בעיר בלונו.

הנפה גובלת בטירול ובקרינתיה באוסטריה בצפון. היא גובלת בנפת אודינה ובנפת פורדנונה במחוז פריולי-ונציה ג'וליה במזרח. בדרום היא גובלת בנפת טרויזו ובנפת ויצ'נצה. הנפה גובלת בנפת טרנטו ובנפת בולצנו במחוז טרנטינו - אלטו אדיג'ה במערב.

==ראו גם==

* מוזיאון בלונו (Museo Civico di Belluno)

<gallery widths="150px" heights="150px" perrow="4">
Włochy, Belluno, Pałac.JPG|ארמון בבלונו.
Sebastiano Ricci - Fall of Phaeton - WGA19423.jpg |ציור במוזיאון בבלונו.
</gallery>

==קישורים חיצוניים==

* 

קטגוריה:איטליה: גאוגרפיה
קטגוריה:ונטו: נפות
Df (פקודה)

df (ראשי תיבות: disk free; בתרגום חופשי: "מקום פנוי בדיסק") היא תוכנית יוניקס סטנדרטית המשמשת להצגת המקום הפנוי במערכות הקבצים במערכת. 

==פעולה==
df ממומש בדרך כלל על ידי קריאת מערכות הקבצים המעוגנות במערכת מתוך הקובץ <code dir="ltr">/etc/mtab</code>, ושימוש בקריאת המערכת <code dir="ltr">statfs()</code>.

פלט הפקודה כולל בתוכו את הפרמטרים הבאים:
<pre dir="ltr">
<fs name>, <total space>, <space used>, <space free>, <percentage used>, <fs root>
</pre>
שם מערכת הקבצים, מקום סה"כ, מקום מנוצל, מקום פנוי, אחוז מנוצל, ומיקום עגינה.

דוגמה לפלט הפקודה:
<syntaxhighlight lang="bash">
$ df -h
Filesystem Size Used Avail Use% Mounted on
/dev/sda1 127G 6.0G 114G 5% /
tmpfs 3.9G 0 3.9G 0% /dev/shm
/dev/sdb2 30G 115M 28G 1% /home/oracle
/dev/sdc1 550G 70M 522G 1% /home/data
</syntaxhighlight>

==תחביר==
תחביר הפקודה, באופן כללי, הוא כדלקמן:
<pre dir="ltr">
df [OPTIONS] [file...]
</pre>

כאשר לא מצוין קובץ, הפקודה מדפיסה את כל מערכות הקבצים המעוגנות במערכת. כאשר מצוינים קבצים הפקודה מדפיסה את מערכות הקבצים שאליהם שייכים הקבצים.
הדגל <code dir="ltr">-h</code> מציין הדפסה בקילובייט, מגהבייט או גיגהבייט, בהתאם לגודל. הדגל <code dir="ltr">-i</code> מציין הדפסת מספר ה-inodes הפנויים במערכת הקבצים. הדגל <code dir="ltr">-l</code> מציין הדפסת מערכות קבצים מקומיות בלבד.

==ראו גם==
* fstab

==קישורים חיצוניים==
* [http://pubs.opengroup.org/onlinepubs/9699919799/utilities/df.html df] באתר The Open Group
* [http://www.gnu.org/software/coreutils/manual/html_node/df-invocation.html df invocation] באתר פרויקט גנו
* <span dir="ltr">[http://www.freebsd.org/cgi/man.cgi?df%281%29 df(1)]</span> באתר מערכת ההפעלה FreeBSD

==הערות שוליים==

קטגוריה:פקודות יוניקס
מורליה

מורליה (בספרדית: Morelia; נודעה בעבר בשם ואיאדוליד, בספרדית: Valladolid) היא בירת מדינת מיצ'ואקאן במקסיקו.

העיר הוכרה כאתר מורשת עולמית של אונסק"ו ב-1991.

==היסטוריה==
הספרדים הגיעו לראשונה לאזור בו נמצאת כיום מורליה ב-1525 וכבשו אותו. ב-1541 מספר אנשים בראשות המשנה למלך במקסיקו אנטוניו דה מנדוסה ייסדו את "נואבה סיודד דה מיצ'ואקאן" (העיר החדשה של מיצ'ואקאן). ההתיישבות גדלה במהירות, ואנשי העיר פאצקוארו, שהייתה מרכז האזור לפני בואם של הספרדים, חששו שההתיישבות החדשה תהפוך לבירת האזור ושלחו את ואסקו דה קירוגה לספרד כדי לקבל מעמד רשמי של עיר לפני נואבה סיודד דה מיצ'ואקאן. לאחר שפאצקוארו קיבלה מעמד של עיר, שם ההתיישבות שונה ל"גואיאנגראו". ב-1545 גואיאנגראו קיבלה מעמד של עיר ושמה שונה ל"ואיאדוליד", כהוקרה לעיר ואיאדוליד בספרד. ב-1580 ואיאדוליד הפכה למרכז אזור מיצ'ואקאן מבחינה פוליטית ודתית.

ב-1810, במהלך מלחמת העצמאות של מקסיקו, צבאו של מיגל אידלגו אי קוסטייה, מנהיג המורדים באותה עת, הצליח לכבוש את ואיאדוליד מידי כוחות ספרד, אך המלוכנים החזירו אותה לשליטתם תוך זמן קצר. כעבור מספר שנים צבא המורדים בהנהגת חוסה מריה מורלוס ניסה לכבוש מחדש את העיר, אך הובס על ידי המלוכנים בהנהגת אגוסטין דה איטורבידה. העיר נותרה בידי המלוכנים עד 1821, שנת סיום המלחמה, כאשר כוח בהנהגת ויסנטה גררו ואיטורבידה, שעבר לצד המורדים, כבש את העיר.

ב-1824 מקסיקו העצמאית חולקה למדינות וואיאדוליד נבחרה להיות בירת מדינת מיצ'ואקאן החדשה. ב-1828 שם העיר שונה למורליה כהוקרה לחוסה מריה מורלוס.

ב-1863 הצרפתים כבשו את העיר כחלק מניסיון להשתלט על מקסיקו, ובירת החלק שנותר ממדינת מיצ'ואקאן עברה לאורואפן. ב-1867 המקסיקנים השתלטו מחדש על העיר ובירת מיצ'ואקאן חזרה למורליה.

==חינוך==
העיר הייתה מרכז השכלתי במקסיקו עוד בתקופה הקולוניאלית. בעיר פועלות מספר אוניברסיטאות, בהן האוניברסיטה המיצ'ואקאנית של סן ניקולאס דה אידלגו, אחד המוסדות העתיקים ביותר להשכלה גבוהה באמריקה, האוניברסיטה הטכנולוגית של מורליה ואוניברסיטת ואסקו דה קירוגה.

==תחבורה==
את מורליה משרת נמל התעופה הבינלאומי חנרל פרנסיסקו מוחיקה, המציע טיסות ליעדים במקסיקו ובארצות הברית.

== ערים תאומות ==

* 

==קישורים חיצוניים==

* 
* [http://whc.unesco.org/en/list/585 המרכז ההיסטורי של מורליה] באתר אונסק"ו 
* 

==הערות שוליים==

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו במאה ה-16